بین‌الحرمین

بین‌الحرمین () — عراقین کربلا اوستانینین کربلا شهرینده ۳۷۸ متر اوزونلوغو اولان امام حوسین حرمی و حضرت عابباس حرمی‌نین آراسیندا یئرلشن ساحه‌نین آدی‌دیر. کربلا دؤیوشونده دؤیوش‌لرین گتدیگی یئر اولدوغو روایت ائدیلیر. گچمیش‌ده بو اراضی ایکی زیارتگاه آراسیندا بوش یئر دئییل ایدی؛ داها دوغروسو یاشاییش و تیجارت بینالاری اولان بیر اساس کوچه‌یه و بیر سیرا خیابان‌لارا بؤلونموشدو. بعث چاغیندا بوگون بین‌الحرمین کیمین تانینان اراضیه یول آچماق اوچون ایکی توربه آراسینداکی بینالار سؤکولدو.
۲۰۰۳-جو ایلده عراقین آمریکا طرفیندن اشغالیندان سونرا بو اراضینین گئنیشلندیریلمسی باشلاندی.

 اتیمولوژی 
بین‌الحرمین سؤزو عرب دیلینده ” ایکی زیارتگاهین آراسی “ معناسینا گلیر. ایکی زیارتگاه آراسینداکی بینالارین داغیدیلماسیندان قاباق بو اراضی، باب النجف محله‌سی کیمین تانینیردی. محله خیابان‌لاردان و علی اکبر آدلانان بیر اساس کوچه‌دن عبارت ایدی. بورا ۱۹۷۰-جی ایلین سونلاریندا اراضیده اولان هر شئیین سؤکولمه‌سیندن سونرا داخیل اولدو.

 بؤیۆتمک طرحی 
بؤیوتمک طرحی ۲۰۰۹-جو ایلین اوکتوبروندا لایحه اساسیندا بعضی بینالارین و هتل لرین سؤکولمه‌سی ایله باشلامیشدیر.  لایحه‌نین بؤیوکلوگو ۱.۵۰۰.۰۰۰ متر مربع دیر. میثم تمار کوچه‌سیندن باشلانیر و جمهوری کوچه‌سینی گچدیکدن سونرا ایکی مسجید آراسیندا دیگر طرفه چاتاجاق‌دیر. بو یرده موجود اولان تیکیلی‌لرین و هتل لرین باها اولدوغونا گؤره اونون آلینماسی و سؤکولمه‌سی اوچون بؤیوک بودجه طلب اولونور. ایندیه کیمین عراق حکومتی ۷۱ میلیارد عراق دیناری، بیر قدر ده کربلا بلدیه‌سینین بودجه‌سیندن و حرم‌لره اولونان کؤمک‌لردن بین‌الحرمینین بؤیوتمه‌سی اوچون بودجه آیریلیب. بو لایحه‌یه بیرلشمیش عرب امیرلیکلریندن اولان شرکت رهبرلیک الیر. بو طرح ۲۰۳۵-جی ایله قدر باشا چاتاجاق.Beynəl-Hərəmeynin inkişaf planı

 قایناق‌لار